grb_3d_za_doc.gif

**REPUBLIKA HRVATSKA**

**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**turizam, promet i komunalnu infrastrukturu**

**KLASA:** 334-01/23-01/02

**URBROJ:** 2140-06/03-23-1

Krapina, 03. ožujak 2023.

Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**J A V N I P O Z I V**

**za savjetovanje sa zainteresiranom javnošću u postupku donošenja**

**Pravilnika za dodjelu bespovratnih potpora u turizmu**

**Krapinsko-zagorske županije u 2023. godini**

U svrhu unapređenja kvalitete postojeće smještajne turističke ponude te uvođenja dodatnih inovativnih turističkih sadržaja u postojećim registriranim turističkim subjektima na području Krapinsko-zagorske županije, a koji doprinose sljedećim ciljevima:

* povećanju broja dolazaka i noćenja turista;
* unapređenju turističke kvalitete usluga i sadržaja;
* razvoju turističke ponude s većom dodanom vrijednošću koja će omogućiti veću prosječnu potrošnju turista;
* izgradnji, obnovi i podizanju kvalitete smještajnih kapaciteta i dodatnih turističkih sadržaja;
* stvaranju prepoznatljivog imidža turizma Krapinsko-zagorske,

donosi se nacrt Pravilnika za dodjelu bespovratnih potpora u turizmu Krapinsko-zagorske županije u 2023. godini (dalje u tekstu: Pravilnik).

Pravilnikom se utvrđuju kriteriji i postupak za ostvarivanje bespovratnih financijskih potpora za sufinanciranje turističkih projekata u svrhu unapređenja i razvoja turizma na području Krapinsko-zagorske županije u 2023. godini. Korisnici bespovratnih potpora po ovom Pravilniku mogu biti subjekti (fizičke i pravne osobe) s područja Krapinsko-zagorske županije koji su registrirani za obavljanje određene turističke djelatnosti, a turistički projekt za koji traže potporu ostvaruju na području Krapinsko-zagorske županije.

Sredstva za dodjelu bespovratnih financijskih potpora (dalje u tekstu: Potpora) osigurana su u Proračunu Krapinsko-zagorske županije.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorska županije („Službeni glasnik Krapinsko-zagorske županije“, broj 24/14) poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge dostave putem **obrasca za sudjelovanje u javnoj raspravi (ispod teksta).**

Popunjeni obrazac dostavite na adresu elektroničke pošte: **gospodarstvo@kzz.hr do 03. travnja 2023. godine ili na adresu Krapinsko-zagorska županija, Upravni odjel za gospodarstvo, poljoprivredu, promet i komunalnu infrastruktura, Magistratska 1, 49000 Krapina.**

Svi u roku pristigli prijedlozi razmotrit će se i oni prihvaćeni, ugraditi će se u konačni prijedlog **Pravilnika za dodjelu bespovratnih potpora u turizmu Krapinsko-zagorske Županije u 2023. godini.**

**PROČELNICA**

**mr. Sanja Mihovilić, dipl.ing.**

Prilozi:

* Nacrt Pravilnika za dodjelu bespovratnih potpora u turizmu

Krapinsko-zagorske županije u 2023. godini s prilozima